Danmarks Nationalbank

Danmarks Nationalbank er sentralbanken i Danmark. Den ble etablert i 1818. 

Historie
Sentralbanken ble etablert i 1818 som et resultat av at staten gikk konkurs i 1813 (Statsbankerotten). Hovedlovhjemmelen for dagens sentralbank er fra 1936, da den nye sentralbankloven ble vedtatt. 

Før sentralbanken ble etablert var det Nationalbanken i Kjøbenhavn som hadde retten til å utstede penger i Danmark. Denne banken fikk denne retten fordi man hadde erfart at det var for farlig å la staten selv ha lov til å trykke penger. Danske gullmønter ble sent til Norges Bank i 1939, og deretter med skip til USA.Det danske guld. DR. Hentet 14/4-2015

Hovedoppgaver
Dagens Nationalbank har følgende hovedoppgaver:
 sikre stabil kronekurs
 sikre en sikker og effektiv produksjon og distribusejon av penger
 bidra til et sikkert og effektivt betalingssystem
 være regjeringens bank
 produsere relevant og pålitelig statistikk
 utvikle og formidle troverdige holdninger til økonomiske og finansielle spørsmål
 opprettholde egen finansiell styrke 

Siden Danmark er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Danmark og i EU.

Hovedmålsettingen i ESSB er å bevare prisstabilitet i EU-regionen. For tiden er dette inflasjonsmålet satt til 2 %.

Sentralbanksjef
Sentralbanksjef er per september 2013 Lars Rohde. Han overtok etter Nils Bernstein 1. februar 2013.Børsen.dk - Lars Rohde ny nationalbankdirektør, besøkt 9. september 2013.

 Bygningen 
Bygningen er tegnet av Arne Jacobsen. Han døde i 1971, året etter at første etappe av byggingen sto ferdig. Arkitektfirmaet Dissing+Weitling  overtok deretter prosjekteringen. Bygningskomplekset er på 48 131 kvadratmeter og sto ferdig i 1978. Det ble fredet i 2009.

Se også
 Liste over verdens sentralbanker

Referanser


Eksterne lenker



Kategori:Sentralbanker
Kategori:Danske myndigheter
Kategori:Etableringer i 1818
Kategori:1818 i Danmark
Kategori:Bygninger tegnet av Arne Jacobsen
Kategori:Fredete byggverk i København